Sammakkoankerias

Sammakkoankerias (Coloconger raniceps) on karttuankeriaisiin kuuluva kalalaji. Sitä tavataan indopasifiselta merialueelta.

Koko ja ulkonäkö
Sammakkoankerias voi kasvaa suurimmillaan noin 50 cm pitkäksi. Ruumiinrakenteeltaan laji on pitkänomainen ja sen ruumis on tukevahko. Kalalla on kookkaat silmät ja kuono on lyhyt ja tylppä. Sammakkoankeriaan selkä- ja peräevät ovat pitkät ja yhtyneet pyrstöevään. Väriltään laji on tumman violetti, lähes musta.

Levinneisyys ja elintavat
Sammakkoankeriasta tavataan alueelta, joka ulottuu Itä-Afrikasta Japaniin ja Tyynenmeren länsiosiin. Se on syvän veden kala ja liikkuu useimmiten 300–1 100 metrin syvyydessä.

Lähteet

Ankeriaskalat